**Jegyzőkönyv**

**Készült:** Zalaszentgrót Város Önkormányzata Képviselő-testületének 2015. január 29-én

 1600 órai kezdettel tartott **rendes** **nyilvános** üléséről.

**Jelen vannak:** Baracskai József polgármester

 Balogh Gábor képviselő

 Beke László képviselő

 Dr. Tihanyi Ottó képviselő

 Gelencsér István képviselő

 Takács Tibor képviselő

 Vári Mária képviselő

 Veress János képviselő

 Kovács László képviselő

 Dr. Simon Beáta jegyző

**Jegyzőkönyvvezető:** Saska Zsuzsa

**Baracskai József:** Köszöntöm a megjelenteket, és a meghívott vendégeket. Megállapítom, hogy a képviselő-testület 9 tagja jelen van, így határozatképes.

Kiküldésre került a módosított meghívó, kérem, aki egyetért a napirendi pontok tárgyalásával, szavazzon.

A képviselő-testület 9 igen szavazattal elfogadta a napirendi pontok tárgyalását.

**Napirendi pontok:**

1. Lejárt határidejű határozatok végrehajtása
2. A Zalaszentgrót Város Önkormányzat Képviselő-testületének Szervezeti és Működési Szabályzatáról szóló 25/2014. (XI. 28.) számú önkormányzati rendeletének módosítása

Tárgyalja: Pénzügyi és Ügyrendi Bizottság

Előadó: Baracskai József polgármester

1. Döntés a településrészi önkormányzatok megalakulásáról és a megválasztott településrészi önkormányzati tagok eskütétele

Tárgyalja: Pénzügyi és Ügyrendi Bizottság

Előadó: Baracskai József polgármester

1. Polgármester illetményének megállapítása

Tárgyalja: Pénzügyi és Ügyrendi Bizottság

Előadó: Dr. Simon Beáta jegyző

1. Alpolgármesterek megválasztása

Előadó: Baracskai József polgármester

1. Alpolgármesterek tiszteletdíjának megállapítása

Előadó: Baracskai József polgármester

1. Döntés bizottsági elnökök, és tagok megválasztásáról

Előadó: Baracskai József polgármester

1. Zalaszentgrót Város Roma Nemzetiségi Önkormányzatával kötött együttműködési megállapodás felülvizsgálata

Tárgyalja: Pénzügyi és Ügyrendi Bizottság

Előadó: Baracskai József polgármester

1. Beszámolók a zalaszentgróti sport- és egyéb szervezetek 2014. évi tevékenységeiről és 2015. évi fejlesztési elképzeléseiről

Tárgyalja: Humán Ügyek Bizottsága

Előadó: Baracskai József polgármester

1. Döntés Mészáros János beadványáról

Tárgyalja: Pénzügyi és Ügyrendi Bizottság

Előadó: Baracskai József polgármester

1. Tájékoztató a gimnázium működésének tapasztalatairól

Tárgyalja: Humán Ügyek Bizottsága

Előadó: Baracskai József polgármester

1. Tájékoztató a képviselők és nem képviselő bizottsági tagok köztartozásmentes adózói adatbázisba történő felvételéről

Tárgyalja: Pénzügyi és Ügyrendi Bizottság

Előadó: Baracskai József polgármester

1. Kérdések, interpellációk
2. Egyebek

**1. sz. napirendi pont**

**Lejárt határidejű határozatok végrehajtása**

*A napirendhez tartozó előterjesztés a jegyzőkönyv mellékletét képezi.*

**Baracskai József:** A lejárt határidejű határozatok végrehajtása határidőben megtörtént.

Kérem, aki egyetért a lejárt határidejű határozatok végrehajtásáról szóló beszámolóval, szavazzon.

A képviselő-testület 9 igen szavazattal elfogadta a beszámolót.

**2. sz. napirendi pont**

**A Zalaszentgrót Város Önkormányzat Képviselő-testületének Szervezeti és Működési Szabályzatáról szóló 25/2014. (XI. 28.) számú önkormányzati rendeletének módosítása**

*A napirendhez tartozó előterjesztés a jegyzőkönyv mellékletét képezi.*

**Baracskai József:** A módosítás lényege, hogy két alpolgármester választására adjon lehetőséget a rendelet. Az előterjesztés szerint a pénzügyi feltételek kapcsán kiemelendő, hogy két alpolgármester esetén – a tiszteletdíj és a költségtérítés kapcsán – a pénzügyi terhek növekedése várható. A Mötv szerint ez arra az esetre irányadó, ha teljes összegű tisztelet díjat kapnak. Lehetőség van, hogy a tiszteletdíj egy részéről lemond az alpolgármester.

**Kovács László:** A Pénzügyi és Ügyrendi Bizottság megtárgyalta, a rendelet módosítását elfogadásra javasolja a képviselő-testületnek.

**Baracskai József:** A Szervezeti és Működési Szabályzat módosítását hivatalosan közzé kell tenni a mai nap folyamán, ha a módosító rendeletet a mai napon hatályba kívánjuk léptetni.

**Dr. Simon Beáta:** Korábban már volt ezzel kapcsolatos gyakorlata a képviselő-testületnek, hiszen a szavazórendszer működése során a rendelet hatálybalépését órában, percben nevesítette az SZMSZ módosítása. Erre a jogalkotásról szóló törvény ad lehetőséget, hiszen a jogszabály hatálybalépésének napja a kihirdetés napja is lehet. Ebben az esetben a hatálybalépés időpontját órában kell meghatározni, mely nem előzheti meg a kihirdetés időpontját. Amennyiben a képviselő-testület elfogadja a rendeletmódosítást, az érintett rendelet kihirdetése megtörténik az SZMSZ-nek megfelelően. Ezt követően a későbbi napirendeknél már a hatályba lépett jogszabály alapján lesz lehetőség alpolgármestereket választani.

**Baracskai József:** Kérem, aki egyetért a Zalaszentgrót Város Önkormányzat Képviselő-testületének az önkormányzat Szervezeti és Működési Szabályzatáról szóló 25/2014. (XI. 28.) számú önkormányzati rendeletének módosításával, szavazzon.

A képviselő-testület 9 igen szavazattal megalkotta a 1/2015. (I.29.) sz. önkormányzati rendeletét az önkormányzat Szervezeti és Működési Szabályzatáról szóló 25/2014. (XI. 28.) önkormányzati rendeletének módosításáról

A hivatal munkatársa megteszi a szükséges intézkedést a kihirdetéssel kapcsolatban.

**3. sz. napirendi pont**

**Döntés a településrészi önkormányzatok megalakulásáról és a megválasztott településrészi önkormányzati tagok eskütétele**

*A napirendhez tartozó előterjesztés a jegyzőkönyv mellékletét képezi.*

**Baracskai József:** A Mötv. 62. §. (1) bekezdése alapján a képviselő-testület valamely településrész sajátos érdekeinek képviseletére településrészi önkormányzatot hozhat létre települési képviselőkből és más, az adott településrészen élő választópolgárokból. Az erre vonatkozó szabályokat a képviselő-testület szervezeti és működési szabályzatában kell meghatározni. Így járt el Zalaszentgrót Város Önkormányzata azzal, hogy Zalaszentgrót Város közigazgatási területén létrehozta – Aranyod, Csáford, Kisszentgrót, Tüskeszentpéter, Zalakoppány, valamint Zalaudvarnok városrészekben a részönkormányzatokat. A 2015. január 5-10. közötti időszakban megtartott lakossági fórumok napirendi pontjai között szerepelt a településrészi önkormányzati vezetők, valamint a településrészi önkormányzat tagjainak megválasztása.

Az SZMSZ 49.§ (3)-(9) bekezdéseiben foglalt rendelkezések alapján megtartott választások a részönkormányzatokban megtörténtek, egyedül Zalaudvarnok esetében nem került sor részönkormányzat vezető megválasztására, amelyet az elkövetkezendőkben záros határidőn belül pótol az önkormányzat. Megköszönöm a részönkormányzati tagoknak, hogy vállalták a jelölést az adott településrész érdekében.

**Baracskai József**: Kérem, aki egyetért a részönkormányzati tagok megválasztásával, szavazzon.

A képviselő-testület 9 igen szavazattal az alábbi határozatot hozta:

**4/2015. (I. 29.) számú képviselő-testületi határozat:**

Zalaszentgrót Város Önkormányzatának Képviselő-testülete a Zalaszentgrót Város Önkormányzat Képviselő-testületének a Szervezeti és Működési Szabályzatáról szóló 25/2014. ( XI.28.) számú önkormányzati rendeletének 49.§ (8) bekezdése alapján Zalaszentgrót Város közigazgatási területén működő településrészi önkormányzatok vezetőit és tagjait az alábbiak szerint állapítja meg:

 Aranyod Településrészi Önkormányzat:

* településrész önkormányzat vezető: Vári Mária
* településrészi önkormányzati tagjai:
	+ Borsos Zoltán
	+ Kovács Rita
	+ Belediné Tihanyi Tímea

Csáford Településrészi Önkormányzat:

* településrész önkormányzat vezető: Balogh Gábor
* településrészi önkormányzati tagjai:
	+ Fülöp Gábor Zsigmondné
	+ Mészáros József Gyula
	+ Varga Lajos Zoltán

Kisszentgrót Településrészi Önkormányzat:

* településrész önkormányzat vezető: Gelencsér István
* településrészi önkormányzati tagjai:
	+ Erdős László
	+ Popper Lászlóné
	+ Szabó Zsolt János

Tüskeszentpéter Településrészi Önkormányzat:

* településrész önkormányzat vezető: Dr. Tihanyi Ottó
* településrészi önkormányzati tagjai:
	+ Dömötör József
	+ Sarkadiné Péter Zsuzsanna
	+ Takácsné Kelemen Hajnalka

Zalakoppány Településrészi Önkormányzat:

* településrész önkormányzat vezető: Veress János
* településrészi önkormányzati tagjai:
	+ Nagy Győzőné
	+ Óvári Tamás
	+ Varga László

Zalaudvarnok Településrészi Önkormányzat:

* településrészi önkormányzat vezető:
* településrészi önkormányzati tagjai:
	+ Császár Cecília
	+ Fincza Imre Zsolt
	+ Varró Nikoletta

A képviselő-testület felkéri a polgármestert, hogy a településrészi önkormányzat tagjaitól az esküt vegye ki.

Határidő: azonnal

Felelős: Baracskai József polgármester

Baracskai József kiveszi az esküt a részönkormányzati tagoktól.

**4. sz. napirendi pont**

**Polgármester illetményének megállapítása**

*A napirendhez tartozó előterjesztés a jegyzőkönyv mellékletét képezi.*

**Dr. Simon Beáta:** 2015. 01. 01-től a Kttv módosítása kapcsán e tárgykörben kiemelendők a Kttv. 141.§ (1)-(9) bekezdése, amelyet a polgármester díjazásakor is alkalmazni kell.

A Kttv. 141.§ bekezdéseinek megfelelő alkalmazása azt jelenti, hogy az alanyi jogon járó nyelvvizsgapótléknak megfelelő összeget is bele kell számítani abba a helyettes államtitkári illetménybe, amely a polgármesteri díjazás kiszámításának alapjául szolgál. 5.798,-Ft nyelvvizsgapótlékkal kell megemelni a polgármester illetményét. Így az illetményét a határozati javaslat értelmében elfogadásra javaslom a képviselő-testületnek.

**Baracskai József**: Kérem, aki egyetért a polgármesteri illetmény megállapításával, szavazzon.

A képviselő-testület 9 igen szavazattal az alábbi határozatot hozta:

**5/2015. (I. 29.) számú képviselő-testületi határozat:**

Zalaszentgrót Város Önkormányzatának Képviselő-testülete Baracskai József polgármester havi illetményét 2015. január 01. napjától bruttó 454.500 Ft azaz: Négyszáz-ötvennégyezer-ötszáz Forint összegben állapítja meg.

Zalaszentgrót Város Önkormányzat Képviselő-testülete Baracskai József polgármester részére havonta az illetményének 15%-ában meghatározott összegű, azaz bruttó 68.175 Ft (Hatvannyolcezer-egyszázhetvenöt Forint) költségtérítést állapít meg.

A Képviselő-testület felhatalmazza a jegyzőt a szükséges intézkedések megtételére.

*Határidő:* azonnal

*Felelős:* Baracskai József polgármester

 Dr. Simon Beáta jegyző

**5. sz. napirendi pont**

**Alpolgármesterek megválasztása**

*A napirendhez tartozó előterjesztés a jegyzőkönyv mellékletét képezi.*

**Baracskai József:** A Mötv. akként rendelkezik, hogy a képviselő-testület az alakuló vagy azt követő ülésen a polgármester előterjesztése alapján megválasztja az alpolgármestert, illetve dönt az alpolgármester tiszteletdíjáról.

Zalaszentgrót Város Önkormányzat Képviselő-testületének a 2014. október 22-én tartott alakuló ülésének napirendi pontjaként szerepelt az alpolgármester megválasztása, ami nem volt sikeres, majd ezt követően a 2014. november 6-án tartott rendkívüli ülésen ismételten beterjesztésre kerültek a fenti tárgyú napirend. Ugyanakkor alpolgármester megválasztására – minősített többségű döntéshozatal hiányában – nem került sor. Az előzetesen lefolytatott egyeztetések alapján 2 fő alpolgármester megválasztását javaslom. A javasolt személyek: Balogh Gábor települési önkormányzati képviselő és Beke László települési önkormányzati képviselő. Az érintettek a javaslattételt elfogadták, nyilatkozatuk szerint nem kívánják a zárt ülésen való tárgyalást. A szavazás titkos szavazással történik. A jegyző a képviselő nevét nem tartalmazó, kizárólag a döntési javaslatot magában foglaló szavazólapot oszt ki a képviselő-testület tagjai számára. A szavazólapon valamennyi képviselő szavaz, majd a jegyző – a szavazólapok felolvasásával – ismerteti a választás eredményét. Felkérem Jegyző Asszonyt, hogy a szavazás technikai lebonyolításához segítséget nyújtson.

**Dr. Simon Beáta:** A szavazólap nem tartalmazza a szavazó képviselő nevét. Kérem, hogy a szavazás egyértelműsége érdekében aláhúzást vagy bekarikázást alkalmazzanak.

**Baracskai József:** A titkos szavazás alapján a képviselő testület Balogh Gábort 7 igen és 2 nem szavazattal megválasztotta alpolgármesternek.

A titkos szavazás alapján a képviselő-testület Beke Lászlót 8 igen és 1 nem szavazattal megválasztotta alpolgármesternek.

A képviselő-testület a fenti szavazatok alapján az alábbi határozatot hozta:

**6/2015. (I. 29.) számú képviselő-testületi határozat:**

1. Zalaszentgrót Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 74.§ (1) bekezdése alapján a polgármester helyettesítésére, munkájának segítésére alpolgármesternek Balogh Gábor települési önkormányzati képviselőt választja meg, aki az alpolgármesteri tisztséget társadalmi megbízatásban látja el.

A Képviselő-testület felhatalmazza a polgármestert és a jegyzőt a szükséges intézkedések megtételére.

*Határidő:* azonnal

*Felelős:* Baracskai József polgármester

 Dr. Simon Beáta jegyző

1. Zalaszentgrót Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 74.§ (1) bekezdése alapján a polgármester helyettesítésére, munkájának segítésére alpolgármesternek Beke László települési önkormányzati képviselőt választja meg, aki az alpolgármesteri tisztséget társadalmi megbízatásban látja el.

A Képviselő-testület felhatalmazza a polgármestert és a jegyzőt a szükséges intézkedések megtételére.

*Határidő:* azonnal

*Felelős:* Baracskai József polgármester

 Dr. Simon Beáta jegyző

**Baracskai József:** A megválasztott alpolgármesterekkel a feladatmegosztást a későbbiek során megbeszéljük.

**6. sz. napirendi pont**

**Alpolgármesterek tiszteletdíjának megállapítása**

*A napirendhez tartozó előterjesztés a jegyzőkönyv mellékletét képezi.*

**Baracskai József:** A Szervezeti és Működési Szabályzat értelmében lehetőség van az alpolgármesteri tiszteletdíj egészéről vagy egy részéről lemondani. Az előzetes egyeztetés értelmében az alpolgármesterek már részben lemondtak a tiszteletdíjuk 50-50 %-áról. Ennek értelmében került meghatározásra a határozati javaslatban az alpolgármesterek tiszteletdíja.

Kérem, aki egyetért Balogh Gábor alpolgármester tiszteletdíjának megállapításával, szavazzon.

A képviselő-testület 8 igen és 1 tartózkodással elfogadta a határozati javaslat 1. pontját.

Kérem, aki egyetért Beke László alpolgármester tiszteletdíjának megállapításával, szavazzon.

A képviselő-testület 9 igen szavazattal elfogadta a határozati javaslat 2. pontját.

A fenti szavazatok alapján a képviselő-testület az alábbi határozatot hozta:

**7/2015. (I. 29.) számú képviselő-testületi határozat:**

1.

Zalaszentgrót Város Önkormányzatának Képviselő-testülete Balogh Gábor társadalmi megbízatású alpolgármester havi tiszteletdíját a társadalmi megbízatású polgármester tiszteletdíjának 70%-ában, bruttó 157.000 Ft azaz: Egyszázötvenhétezer Forint összegben állapítja meg.

Zalaszentgrót Város Önkormányzat Képviselő-testülete megállapítja, hogy Balogh Gábor társadalmi megbízatású alpolgármester – Zalaszentgrót Város Önkormányzat Képviselő-testületéhez érkezett írásbeli – nyilatkozata alapján a részére megállapított tiszteletdíj 50%-áról lemond, amely alapján Balogh Gábor társadalmi megbízatású alpolgármester tiszteletdíja bruttó 78.500.-Ft azaz Hetvennyolcezer-ötszáz Forint.

Balogh Gábor társadalmi megbízatású alpolgármester havonta a tiszteletdíjának 15%-ában meghatározott összegű, azaz bruttó 11.775 Ft költségtérítésre jogosult.

A Képviselő-testület felhatalmazza a jegyzőt a szükséges intézkedések megtételére.

*Határidő:* azonnal

*Felelős:* Baracskai József polgármester

Dr. Simon Beáta jegyző

2.

Zalaszentgrót Város Önkormányzatának Képviselő-testülete Beke László társadalmi megbízatású alpolgármester havi tiszteletdíját a társadalmi megbízatású polgármester tiszteletdíjának 70%-ában, bruttó 157.000 Ft azaz: Egyszázötvenhétezer Forint összegben állapítja meg.

Zalaszentgrót Város Önkormányzat Képviselő-testülete megállapítja, hogy Beke László társadalmi megbízatású alpolgármester – Zalaszentgrót Város Önkormányzat Képviselő-testületéhez érkezett írásbeli – nyilatkozata alapján a részére megállapított tiszteletdíj 50%-áról lemond, amely alapján Beke László társadalmi megbízatású alpolgármester tiszteletdíja bruttó 78.500.-Ft azaz Hetvennyolcezer-ötszáz.

Beke László társadalmi megbízatású alpolgármester havonta a tiszteletdíjának 15%-ában meghatározott összegű, azaz bruttó 11.775 Ft költségtérítésre jogosult.

A Képviselő-testület felhatalmazza a jegyzőt a szükséges intézkedések megtételére.

*Határidő:* azonnal

*Felelős:* Baracskai József polgármester

Dr. Simon Beáta jegyző

**7. sz. napirendi pont**

**Döntés bizottsági elnökök, és tagok megválasztásáról**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Mindkét alpolgármester egy-egy bizottság elnöke volt, ezért szükséges új bizottsági elnökök és a tagok megválasztása.

Az előzetes egyeztetés alapján a Humán Ügyek Bizottsága elnökének javaslom Dr. Tihanyi Ottó képviselőt, tagnak pedig Gelencsér István képviselőt. A Szociális Bizottság elnökének javaslom Vári Mária képviselőt, tagnak pedig Kovács Lászlót javaslom.

Kérem, aki egyetért a bizottsági elnökök, és tagok megválasztásával, szavazzon.

A képviselő-testület 8 igen és 1 tartózkodással az alábbi határozatot hozta:

**8/2015. (I. 29.) számú képviselő-testületi határozat:**

Zalaszentgrót Város Önkormányzatának Képviselő-testülete a Zalaszentgrót Város Önkormányzat Képviselő-testületének a Szervezeti és Működési Szabályzatról szóló 25/2014. (XI. 28.) önkormányzati rendelet 41.§ (1) bekezdésére tekintettel – alpolgármesterré történő megválasztásuk miatt – Balogh Gábor Zalaszentgrót Város Önkormányzat Képviselő-testülete Szociális Bizottságában betöltött elnöki tisztségét, valamint Beke László Humán Ügyek Bizottságában betöltött elnöki tisztségét 2015. január 29-i hatállyal megszünteti.

Ezzel egyidejűleg Zalaszentgrót Város Önkormányzat Képviselő-testülete Zalaszentgrót Város Önkormányzat Képviselő-testületének a Szervezeti és Működési Szabályzatáról szóló 25/2014. (XI. 28.) önkormányzati rendeletében foglalt rendelkezésekre tekintettel – Zalaszentgrót Város Önkormányzat Képviselő-testületének a 119/2014. ( X.22.) számú, valamint a 120/2014. (XI.06.) számú határozatainak módosításával – a Zalaszentgrót Város Önkormányzat Képviselő-testületének Humán Ügyek Bizottságában Beke László elnök helyett Dr. Tihanyi Ottó László települési önkormányzati képviselőt bizottsági elnökké és Dr. Tihanyi Ottó László képviselő bizottsági tag helyett Gelencsér István települési önkormányzati képviselőt a Humán Ügyek Bizottságának tagjává; valamint Zalaszentgrót Város Önkormányzat Képviselő-testületének Szociális Bizottságában Balogh Gábor elnök helyett Vári Mária települési önkormányzati képviselőt bizottsági elnökké és Vári Mária képviselő bizottsági tag helyett Kovács László települési önkormányzati képviselőt a Szociális Bizottság tagjává választja.

A Képviselő-testület felhatalmazza a jegyzőt a szükséges intézkedések megtételére.

Határidő: azonnal

Felelős: Baracskai József polgármester

 Dr. Simon Beáta jegyző

**8. sz. napirendi pont**

**Zalaszentgrót Város Roma Nemzetiségi Önkormányzatával kötött együttműködési megállapodás felülvizsgálata**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Zalaszentgrót Város Önkormányzata, valamint Zalaszentgrót Város Roma Nemzetiségi Önkormányzat között jelenleg a 2014. január 31-én aláírt együttműködési megállapodás van hatályban, melynek felülvizsgálata során az érdemi változtatásokon túlmenően analizáltuk a korábbi megállapodás szerkezeti felépítését is, így a jelenlegi módosítások eszközlése - új okirat szerkesztésének mellőzésével - módosító okirat elfogadása, majd a változások egységes szerkezetbe foglalása útján is zökkenőmentesen elvégezhető.

Kérem, aki egyetért a Roma Nemzetiségi Önkormányzatával kötött együttműködési megállapodás módosításával, szavazzon.

A képviselő-testület 9 igen szavazattal az alábbi határozatot hozta:

**9/2015. (I. 29.) számú képviselő-testületi határozat:**

Zalaszentgrót Város Önkormányzatának Képviselő-testülete a Zalaszentgrót Város Roma Nemzetiségi Önkormányzatának Képviselő-testületével fennálló, 2014. február 1. napjától hatályos együttműködési megállapodás módosítását az előterjesztés 1. számú mellékletét képező módosító okirat szerinti tartalommal jóváhagyja.

A Képviselő-testület felhatalmazza Baracskai József polgármestert a módosító okirat, valamint az egységes szerkezetbe foglalt együttműködési megállapodás aláírására.

**Határidő:** 2015. január 31.

**Felelős:** Baracskai József polgármester

**9. sz. napirendi pont**

**Beszámolók a zalaszentgróti sport- és egyéb szervezetek 2014. évi tevékenységeiről és 2015. évi fejlesztési elképzeléseiről**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Az előterjesztés melléklete tartalmazza az egyesületek beszámolóját.

**Beke László**: A Humán Ügyek Bizottsága megtárgyalta a sportegyesületek és a szervezetek beszámolóját, többségét elfogadásra javasolja a képviselő-testületnek. A Zalaszentgróti Futball Club beszámolója nem támasztja alá érdemben, hogy a várostól kapott mintegy 3,6 millió forint induló összeget mire fordította. Minden támogatási szerződésben kérjük az egyesületeket, hogy a következő év január 31-ig számoljanak be az előző évi tevékenységükről.

Érdemes lenne egy támogatási sorrendet felállítani a különböző szervezetek között, hiszen nem azonos a társadalmi hasznosságuk és a hírnevük. A bizottsági ülésen volt egy javaslat, hogy néhány egyesület a megszűnés határán van az anyagiak miatt, ezeknek meg lehetne növelni a támogatási összegét.

**Baracskai József**: Ez minden évben felmerül a költségvetés tervezésekor. A beszámolók értékelése szerint megnőtt a támogatási igény. Az egyesületek számára is világossá kell tenni, hogy minél több szerepet vállaljanak a működtetésben. Vannak olyan egyesületek, amelyek az önkormányzati támogatás mellett nagyobb összeget szponzori szerződésekből, adományokból vagy társadalmi munkából teremtenek elő. Vannak olyan egyesületek, amelyekre ez kevésbé jellemző, nyilvánvalóan ezt is mérlegelni kell, az eredmény után járó támogatást is jónak tartom. El kell érni, hogy ne támaszkodjanak csakis az önkormányzati támogatásra. Nyilvánvaló, hogy ezeket a költségvetés tervezése során figyelembe kell venni. Befogadtam a Humán Ügyek Bizottságának a javaslatát, mely szerint a képviselő-testület ismételten felkéri a Zalaszentgróti Futball Club vezetőjét egy teljes körű beszámoló elkészítésére és 2015. 02. 05-i határidővel történő megküldésére. Természetesen a többi szervezeti beszámolót a képviselő-testületnek elfogadásra javaslom.

**Dr. Tihanyi Ottó**: Sajnálatosnak tartom, hogy a Futball Club visszaesőnek számít, megismétlődött az elmúlt évi probléma. Beszéltünk egy olyan döntésről, hogy létrehozzunk egy ad hoc bizottságot melynek keretén belül ellenőrizzük az egyesületet, de erre nem került sor. Minden egyesület megértette az önkormányzat levelét, de a Clubtól gyakorlatilag edzői beszámolókat kaptunk. Nem ilyen tartalmú beszámolót kértünk, hanem egy beszámolót arra vonatkozóan, hogy mire költötték az önkormányzat által nyújtott támogatást. Szeretnénk egy tervet látni az elkövetkező évekre, hogy mit szeretnének elérni és mihez kérik a támogatást. Tudom, hogy az egyesületnek sok a költsége, de nem értem, hogy az egyesület elnöke miért nem készítette el a kért információkat tartalmazó beszámolót.

**Baracskai József:** Kérem, aki egyetért a zalaszentgróti sport- és egyéb szervezetek 2014. évi tevékenységeiről és 2015. évi fejlesztési elképzeléseiről szóló beszámolóval, szavazzon.

A képviselő-testület 9 igen szavazattal az alábbi határozatot hozta:

**10/2015. (I. 29.) számú képviselő-testületi határozat:**

Zalaszentgrót Város Önkormányzatának Képviselő-testülete - a Zalaszentgróti Városi Futball Club beszámolójának kivételével - a zalaszentgróti sport- és egyéb szervezetek 2014. évi tevékenységeiről és 2015. évi fejlesztési elképzeléseiről szóló beszámolókat elfogadja.

A képviselő-testület ismételten felkéri a Zalaszentgróti Városi Futball Club vezetőjét, teljes körű beszámolójának elkészítésére és 2015. 02. 05-i határidővel történő megküldésére

**Határidő:** 2015. február 15.

**Felelős:** Baracskai József polgármester

**10. sz. napirendi pont**

**Döntés Mészáros János beadványáról**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Második alkalommal szerepel a képviselő-testületi ülés napirendjén a beadvány. Az előterjesztés részletesen tartalmazza az indokokat a határozati javaslat elfogadására vonatkozóan. Mióta Mészáros János megvásárolta a területet, nem tett lépéseket a terület hasznosítása érdekében, a telekadót sem szándékozik befizetni. Nagyon beszédes, hogy a kormányhivatalhoz írt levele után az önkormányzat döntésére nem reagált. Nyilván nem tetszett neki, hogy Zalaszentgrót Város Önkormányzata telekadó kötelezettségét megállapította miszerint, vagy építsen, vagy telekadót fizessen. A fürdő szempontjából nyereséges lenne egy kemping megléte, ezt nem építette meg. Írt nekünk egy levelet, amiről mi úgy döntöttünk, hogy nem tartozik a panaszokról és a közérdekű bejelentésekről szóló törvény hatálya alá. A Pénzügyi és Ügyrendi Bizottság javaslatát a határozati javaslatba befogadom, melyet elfogadásra javaslok a képviselő-testületnek.

Kérem, aki egyetért a Mészáros János beadványáról szóló döntéssel, szavazzon.

A képviselő-testület 9 igen szavazattal az alábbi határozatot hozta:

**11/2015. (I. 29.) számú képviselő-testületi határozat:**

Zalaszentgrót Város Önkormányzatának Képviselő-testülete a Zala Megyei Kormányhivatal ZAB/030/1526-2/2014. számon iktatott javaslattételére vonatkozóan elvégzett vizsgálata nyomán részben nem ért egyet a törvényességi felügyeleti szerv ZAB/030/1526-7/2014. számú törvényességi felhívásában foglaltakkal, mivel megítélése szerint Mészáros János 2000 Szentendre, Turul köz 1. szám alatti lakos HIV/590-4/2014. számú beadványában leírtak nem tartoznak a panaszokról és a közérdekű bejelentésekről szóló 2013. évi CLXV. törvény hatálya alá.

Zalaszentgrót Város Önkormányzatának Képviselő-testülete a Zalaszentgrót 010311/18 helyrajzi számon nyilvántartott ingatlan önkormányzat általi megvásárlására vonatkozóan az adásvételi szerződésben rögzített feltételekre figyelemmel és a kérelmező konkrét ajánlata hiányában; a telekadót megállapító határozatnak konkrét jogszabályi hely megjelölését nem tartalmazó, kérelmező által állított jogszabálysértő mivoltát illetően pedig a határozatban rögzített, de az ügyfél által ki nem merített jogorvoslati eszközökre és a kérelmező jelzése tükrében beadványának a Zala Megyei Kormányhivatal részére történő megküldésére tekintettel Zalaszentgrót város polgármesterének az ügyben adott válaszával egyetért.

A fentieken túlmenően a Képviselő-testület a Zala Megyei Kormányhivatal ZAB/030/1526-7/2014. számon iktatott törvényességi felhívásával egyetért a tekintetben, hogy a polgármester az elkövetkezőkben feltétlenül intézkedjen a Zala Megyei Kormányhivatal által megtett javaslatok Képviselő-testület elé terjesztéséről.

A Képviselő-testület a jelen határozat tárgyát képező ügytől függetlenül felkéri továbbá a polgármestert és a jegyzőt, hogy a jövőben a panaszokról és a közérdekű bejelentésekről szóló 2013. évi CLXV. törvény, illetve a közigazgatási hatósági eljárás és szolgáltatás általános szabályairól szóló 2004. évi CXL. törvény hatálya alá tartozó beadványok elbírálásáról a jogszabályban meghatározott határidőben intézkedjenek.

**Határidő:** folyamatos

**Felelős:** Baracskai József polgármester

 Dr. Simon Beáta jegyző

**11. sz. napirendi pont**

**Tájékoztató a gimnázium működésének tapasztalatairól**

*A napirendhez tartozó előterjesztés a jegyzőkönyv mellékletét képezi.*

**Baracskai József:** Köszöntöm Németh Béla urat a Klebelsberg Intézményfenntartó Központ Tankerületi Igazgatóját. Zalaszentgrót Város életében fontos szerepet tölt be a gimnázium működése. Az előző képviselő-testület döntött a gimnázium működtetéséről, hiszen a megye nem kívánt további osztályt indítani a gimnáziumban. A fokozatos megszűnés veszélye fenyegette a gimnáziumot, úgy gondolom jó döntést hozott az önkormányzat. Azóta átkerült a fenntartásra a KLIK-hez. A beszámolóból kitűnik, hogy a létszámok alapján vélhetően rövidtávon nincsenek gondok, de foglalkozni kell az iskola jövőjével.

**Beke László**: Az elmúlt három év tapasztalata alapján kiderült, hogy a város jó döntést hozott. Ez azt eredményezte, hogy a város kulturális élete is színesebb lett, az itt tanuló gyermekek folyamatosan részt vesznek a Városi Művelődési Központ műsorain. Az egész gimnáziumi oktatás 2012 őszén induló tanévtől kezdve értelmezhető, erre datálható a Csányi-Zrínyi Általános Iskola tényleges átszervezése és a Deák Ferenc Többcélú Térségi Oktatási Központ működése, amelynek keretében a gimnáziumi oktatás mellett az általános iskolai, művészeti oktatás, illetve egyéb nevelési területek is biztosítottá váltak a városban.

A gimnázium a megítélése még évekig egyet fog jelenteni az összes oktatási szegmensnek a megítélésével. A harmadik tanévre teljesen helyre állt a beiskolázás a gimnáziumi osztályba, 30 fővel hirdettük meg az első osztályt és kértünk rendkívüli felvételi eljárás keretében további tanulók felvételét, így 36 fővel indítottuk a tanévet. Úgy néz ki, hogy a következő tanévben sem lesznek gondjaink a beiskolázással kapcsolatban, sőt jó tanulók is itt maradnak. Talán még többet is kapnak a gyerekek, mint a megye más középiskolájában, hiszen itt van, hogy egy-két jó képességű gyerekkel is külön foglalkozik a pedagógus. Célunk, hogy az iskola a lehető legjobbat teljesítsen, folyamatosan bizonyítani kell, hogy erre a gimnáziumra szükség van. Ezért arra törekszünk, hogy a nyelvvizsgák számát növeljük, illetve az egyetemi előkészítést fejlesszük.

**Baracskai József**: Németh Béla beszámolójában leírt tényekkel maximálisan egyetértek. Segítene a gimnázium presztízsének, ha valamelyik területen erősödne az egyedi arculata, ahogy erre korábban voltak jó példák. Nyilvánvaló ez nagyon fontos lenne, ez nem csak a pedagóguson múlik, hanem az összefogáson. Véleményem szerint elsősorban az államnak is a felelőssége az iskola jövője, nem csak az önkormányzatnak. Keresni kell a pályázati lehetőséget, melyből plusz forrásokat lehetne teremteni az iskola működtetésére. Az önkormányzati fenntartás ismeretében pályázati pénzből megtörtént az interaktív táblák beszerzése, az iskolaudvar és a kerítés felújítása. Várjuk a fenntartó segítségét, itt több közös pont lesz az iskola és az önkormányzat között. A jövőben lehetőség nyílik energetikai pályázat beadására, de ehhez is önerő szükséges, az önkormányzat költségvetése véges. Az önkormányzat nem szeretne lemondani az iskola működtetéséről, de várjuk az állami segítségnyújtást.

**Németh Béla**: A tájékoztató anyag adatokon, tényadatokon alapul. Ezekre vonatkozattam a következtetéseket és a megállapításokat. Az eddigi eredmények két körbe sorolhatók, a beiskolázási sikerek és az érettségi eredmények. Ezt ki kell emelni, mert a fenntartóváltás óta ezek tényszerű eredmények. A következő időszakban jelentkező új kihívásoknak való megfelelésről számoltam be és azokról a feladatokról, amely a gimnázium rövid távú jövőjét alapvetően meghatározzák. Értéket jelent, hogy helyben tanulhatnak a gyerekek, de a felsőoktatás körülményei lényegesen megváltoztak és folyamatosan változnak. Ezek nagyon komoly kihívásokat jelentenek az érettségizők számára, mert a felsőoktatásba való bekerülés alapvetően megváltozik. Itt a lényeg a többletpontokon múlik, szükséges a nyelvvizsgák terén az eredmények javítása. A fenntartás, működtetés körülményei kapcsán kiemelendő, hogy az elmúl két év során a létszámot is emeltük. Az oktató-nevelő munkához több órát biztosítottunk, az eredményes munkához a feltételek biztosítottak az intézményben. Ami a működtető feladata, abban legyünk egységes állásponton, a vitatott dolgokat beszéljük meg.

**Baracskai József**: A legfontosabb, hogy partnerek legyünk egymással, hiszen közös a felelősségünk és a célunk. A lehető legjobb feltételeket kell biztosítani, mind az oktatási, mind pedig a tárgyi feltételek területén az itt tanulók számára.

Kérem, aki egyetért a gimnázium működésének tapasztalatairól szóló beszámolóval, szavazzon.

A képviselő-testület 9 igen szavazattal az alábbi határozatot hozta:

**12/2015. (I. 29.) számú képviselő-testületi határozat:**

Zalaszentgrót Város Önkormányzatának Képviselő-testülete a Deák Ferenc Általános Iskola, Gimnázium és Alapfokú Művészeti Iskola gimnáziumi intézményegysége működésének tapasztalatairól szóló tájékoztatót az 1. számú melléklet szerinti tartalommal elfogadja.

A Képviselő-testület felkéri Dr. Simon Beáta jegyzőt, hogy a határozatról a KLIK Zalaszentgróti Tankerületének igazgatóját tájékoztassa.

**Határidő:** 2015. január 30.

**Felelős:** Dr. Simon Beáta jegyző

**12. sz. napirendi pont**

**Tájékoztató a képviselők és nem képviselő bizottsági tagok köztartozásmentes adózói adatbázisba történő felvételéről**

*A napirendhez tartozó előterjesztés a jegyzőkönyv mellékletét képezi.*

**Baracskai József**: Az önkormányzati képviselő megválasztásától számított harminc napon belül köteles kérelmezni felvételét [az adózás rendjéről szóló törvényben](http://www.opten.hu/loadpage.php?dest=OISZ&twhich=549#sid256) meghatározott köztartozásmentes adózói adatbázisba. A határidő január 31., minden érintett eleget tett ezen kötelezettségének, így semmi összeférhetetlenség nem áll fenn. A Pénzügyi és Ügyrendi Bizottság megtárgyalta, elfogadásra javasolja a képviselő-testületnek.

Kérem, aki egyetért a képviselők és nem képviselő bizottsági tagok köztartozásmentes adózói adatbázisba történő felvételről szóló tájékoztatásról szavazzon.

A képviselő-testület 9 igen szavazattal az alábbi határozatot hozta:

**13/2015. (I. 29.) számú képviselő-testületi határozat:**

Zalaszentgrót Város Önkormányzatának Képviselő-testülete megállapítja, hogy a Magyarország helyi önkormányzatairól szóló 2011. évi CLXXXIX. törvény 38.§ (4) bekezdése alapján az önkormányzati képviselők, valamint a képviselő-testület bizottságainak nem képviselő tagjai számára előírt, a köztartozásmentes adózói adatbázisban történő felvétel kezdeményezése és annak igazolása Zalaszentgrót Város Önkormányzat Képviselő-testületének tagjai, valamint Zalaszentgrót Város Önkormányzat Képviselő-testületének a Szervezeti és Működési Szabályzatáról szóló 25/2014. (XI.28.) számú önkormányzati rendeletében meghatározott bizottságok nem képviselő tagjai által megtörtént.

*Határidő:* azonnal

*Felelős:* Baracskai József polgármester

**14. sz. napirendi pont**

**Egyebek**

**Balogh Gábor:** A Csáfordi részönkormányzatnál az antenna rendszer évek óta nem működik, 1.600.000,-Ft értéken szerepel a leltárunkban. Természetesen ez már nem ér ennyit, szeretnénk leselejteztetni, talán alkatrészként értékesíteni lehetne, amihez képviselő-testületi hozzájárulás szükséges. Ez a probléma fennállhat a többi részönkormányzatnál is.

**Baracskai József**: Értesítem a többi részönkormányzatot, a Gazdasági és Városfejlesztési Bizottság következő ülésén napirendre kerül. Tudomásom szerint Csáfordon jelentős megtakarítás jelentkezett az áramszámlánál.

**Veress János**: Mikor kapjuk meg a választ írásban az interpellációra?

**Baracskai József**: A jövő hét folyamán megküldésre kerül.

További hozzászólás hiányába Baracskai József polgármester 17.00 órakor az ülést bezárta.

**Kmf:**

**Baracskai József Dr. Simon Beáta**

polgármester jegyző